== Sprogreformator ==
Det var Brandes der i 1899 introducerede ordet og begrebet "[[intellektuel]]" i dansk. Ellers bød [[fremmedord]] ham efterhånden imod, og han afsluttede forordet til ''Samlede skrifter'' med, at "''jeg tør sige, at det danske Sprog i vore Dage ikke har haft en mere trofast og agtpaagivende Elsker og Dyrker''" [end ham]. Han sørgede for, at følgende ord fik indpas i dansk: ''Begrebsbestemmelse, bevisgrund, enstonig, folkeforfører, folkemening, foreteelse, foretræde, fremmedfører, følgeret, følgerigtighed, godkende, grundsætning, gøremål, henholdsvis, hærge, ildhu, indbildningskraft, kendetegne, knæsætte'' og ''tålsomhed''. Fra [[Norsk (sprog)|norsk]] lånte han ''[[Bagstræverisk|bagstræv]]'' og ''målstræv''; fra [[Bjørnstjerne Bjørnson]] ordet ''[[folkestyre]]''.<ref>Jørgen Knudsen: ''Georg Brandes – magt og afmagt'' (s. 113-4), forlaget Gyldendal, {{ISBN|87-00-34664-0}}</ref>
Litteratur Religion Historie Kultur Organisationer Uddannelsesinstitutioner